**Gratulerer med dåpen – samling om BRØDET**

|  |  |
| --- | --- |
| **BIBELTEKSTER:**  **Mark 14,12-26, Matt 26, 17-30 (Det siste måltidet)** | |
| **INNHOLD:**  Jesus Kristus selv er livets brød og frelsens kalk. | |
| **HVA:** | **MATERIELL:** |
| **VELKOMMEN!**  *Deltagerne tas imot i døra en og en.*  *Sendes videre hvor ledere drar i gang lek til alle har kommet eller begynner å synge sammen.*  Velkommen – info om hva vi skal gjøre i dag. |  |
| **KOMME I GANG!**  **Sang eller lek f.eks.**  Treklang 507 Er du veldig glad og vet det  Treklang 536 Vi velkommen ønske vil  Alle 10-åringer reiser seg, alle med rød genser reiser seg, alle med sko på reiser seg ... | Noen leker finner du under Ressursmateriell. |
| **SAMTALE/INTRO:**  **Å feire en fest**  *Se sammen på bildet.*  Hva skjer på bildet? Hva gjør de der? Samle.  Når du skal feire en fest, hva gjør du der? Hvem vil du ha med? Hva trenger man til en fest? | Bilde fra en helt vanlig familiefest, mennesker rundt bordet, mat, latter, … (printer ut fra nettet) |
| **FORTELLING:**  Mark 14,12-26, Matt 26, 17-30 (Det siste måltidet)  Alternativt: Joh 6,1-15 (Jesus metter femtusen) eller Luk 24,13-35 (Emmaus) | Det finnes utallige bilder fra det siste måltidet. Bruk gjerne et av disse som utgangspunkt for å fortelle eller til å samle hva barn vet om måltidet. Fint er f.eks., bilder fra Sør-Amerika.  Forslag for en dramatisering finner du i gudstjenesten «Brødet». |
| **SANG:**  Brødet er ett (Syng Håp 2 nr. 5)  For alle på jord en plass omkring bordet (Syng Håp 2 nr. 14)  Dine gaver venter på oss, Jesus (N13 622)  Ingen er for liten til å se Guds under (N13 623) |  |
| **SAMTALE:**  **Hva betyr nattverden?**  Nattverden har mange aspekter. Dere kan lage en plakat med følgende innhold:  Nattverd betyr for kristne:  **Ti minne om**  Jesus liv, død og oppstandelsen  **Felleskap**  med Jesus. Alle hører med.  **Håp**  at Gud alltid er med oss.  **Styrke**  Den styrker oss for livets vei/i hverdagen.  **Tilgivelse**  En gave i Guds navn til å begynne på nytt.  *Har dere tid eller kan dele dere i flere grupper, så kan dere sammen finne ordenes betydning idet dere leser bibeltekstene og/eller ser på bilder til disse (f.eks. i en Barnebibel). Etterpå kan gruppene fortelle hverandre hva de har funnet ut av.*  Til minne om: Luk 24,1-12 (Oppstandelsen)  Felleskap: Matt 19,14 (Jesus og barna)  Håp: Luk 24,13-35 (Emmaus)  Styrke: Joh 6,1-15 (Jesus metter femtusen)  Tilgivelse: Luk 15,11-32 (Sønnen som kom hjem) |  |
| **SAMTALE/OPPDAGELSE:**  **Nattverdsutstyr**  *Kanskje dere kan få besøk av en kirketjener som forklarer dette og forteller hva som gjøres under gudstjenesten.*  Se først sammen på alteret. Tenn alterlysene. Joh 8, 12 kan leses. Hva står ellers på alteret. Lukt på blomstene. Hvorfor står blomster på bordet? Ligger det en Bibel der? Se på nattverdsutstyret, kalken og disken. Kanskje dere finner noen symboler. Barna skal erfare at nattverdsutstyret er noe annet enn vanlig servise, den behandles på en spesiell måte. Fortell gjerne om hvordan nattverden feires i deres menighet. Les gjerne innstiftelsordene. |  |
| **SANG/SALME:**  Gratulerer med dåpen | «Gratulerer med dåpen» finner du under Ressursmateriell. |
| **KREATIVT:**  Bake brød til gudstjenesten eller til å spise selv.  Lage en alterduk/duk – tegne eller stemple på vinblader, druer, brød. Brødet og kalken kan også klippes ut av filt og limes på.  Pynte et bord sammen til et festmåltid.  Male på matbokser (helst på enkle matbokser i metall) eller male på tallerken.  Lage et bilde av hvetekorn. Kjøp enkle billedrammer hos f.eks. IKEA, ta bort glasset og påfør lim i form av et kors, fest hvetekorn på dette, la tørke, sett på glasset (om det går, prøv forsiktig, ellers brukes dette uten glass). Om en har god tid kan en feste andre korn, rundt, på samme måte, her er alt tillat: mais, linser, ris … | Etter behov. |
| **MAT, PRAT OG PAUSE**  **Mat fra Pesachfesten**  Dere kan fortelle hvordan menneskene til Jesus tid feiret pesach, den kristne påskens historiske opphav. Måltidet minner jødene (også i dag) på at Gud frigjorde dem fra Egypt. Også Jesus og hans venner feiret pesach. Det spises og drikkes gjerne lamm og vin sammen med:  **Usyret brød** spises for å minnes flukten fra Egypt. Israelittene hadde ikke tid til å bake surdeigsbrød.  **En grønnsak** (som oftest persille) dyppes i saltvann og spises. Saltvannet representerer tårene som ble felt under slaveriet.  **Pepperrot** symboliserer bitterheten i slaveriet.  **Fruktmos** symboliserer mursteinsblandingen jødene brukte da de som slaver måtte bygge for egypterne.  *Vi smaker på denne maten, vi feirer ikke pesach selv.* | Usyret brød, fruktmos (eplemos blandet med nøtter og kanel), små biter pepperrot, persille og saltvann. |
| **RESYMÉ:**  Hvordan har samlingen vært?  Hva husker du spesielt?  *Se på det det dere har laget i dag.* |  |
| **LITURGISK AVSLUTNING:**   * Inngangsord * Salme: en dåpssalme (gjennomgående på alle samlinger) * Tekst: f.eks. Luk 24,13-35 (Emmaus) * Bilde «Brødet» * Bønn * Fadervår * Velsignelsen | Dåpssalmer finner du under Ressursmateriell.  Bilde «Brødet» (Ressursmateriell) som plakat eller postkort til hvert barn. |
| ***Flere ressurser:***  **BILDE:**  Se på bildet. Hva ser dere?  Jesus Kristus selv er livets brød og frelsens kalk.  I nattverdfeiringen minnes vi hans liv, hans død og hans oppstandelse, i nattverdfeiringen får vi del i det: Vi skal leve, dø og oppstå.  På dette bildet står Jesus på noen blomster, de skimter frem under hans føtter.  Kanskje vi tenker på Edens hage når vi ser dem?  Nattverden er en smak, en forsmak på paradiset – derfra kommer vi og dit vender vi tilbake til, fordi vi ble døpt til Guds navn, vi er og forblir Guds barn, skapt i Guds bilde.  *Fordypningen kan utvides med mulighet til å tegne/male (ikke gi føringer på motivet) eller lek for dem som ikke ønsker å tegne.*  **Symbolene** som er utviklet til Gratulerer med dåpen ligger på Størstavalt.no under Illustrasjoner. | Bildene finner du under Ressursmateriell, kan vises på skjerm eller printes ut som plakat eller postkort. |